Legal Document

Category: 1

Text:
126. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 352 της 15 Απρ./10 Μαΐου 1978 (ΦΕΚ Α΄ 75) Περί οργανώσεως και λειτουργίας της Δ/νσεως Πολιτικής Σχεδιάσεως Εκτάκτου Ανάγκης (Π.Σ.Ε.Α.) του Υπουργείου Γεωργίας. Έχοντες υπ’ όψει: 1.Τας διατάξεις, α)του άρθρ. 15, παρ. 3 και 6, του Ν.Δ. 17/1974 «περί Πολιτικής Σχεδιάσεως Εκτάκτου Ανάγκης» και β)των άρθρ. 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την υπ’ αριθ. 207/1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Εθνικής Αμύνης και Γεωργίας, αποφασίζομεν: Διάρθρωσις-Αρμοδιότητες Δ/νσεως Π.Σ.Ε.Α. Άρθρ.1.-1.Η παρά τω Υπουργείω Γεωργίας συσταθείσα δυνάμει των διατάξεων της παρ. 1 του άρθρ. 15 του Ν.Δ. 17/1974 Δ/νσις Π.Σ.Ε.Α., περί ης και το άρθρο 84 του Π.Δ. 433/1977 «περί Οργανώσεως του Υπουργείου Γεωργίας», υπάγεται απ’ ευθείας εις τον Υπουργόν Γεωργίας και διαρθρούται ως ακολούθως: α)Τμήμα Πολιτικής Σχεδιάσεως, συγκροτούμενον εκ 3 Γραφείων. β)Τμήμα Πολιτικής Κινητοποιήσεως και Πολιτικής Αμύνης, συγκροτούμενον εκ 3 Γραφείων. γ)Τμήμα Εκτάκτων Αναγκών εν Ειρήνη και Πολέμω συγκροτούμενον εκ 2 Γραφείων. δ)Γραφείον Γραμματείας. 2.Αι ως κάτωθι επί μέρους αρμοδιότητες της Δ/νσεως ΠΣΕΑ και αι εν παρ. 6 του άρθρ. 15 του Ν.Δ. 17/1974 διαλαμβανόμεναι γενικαί τοιαύται κατανέμονται μεταξύ των υπηρεσιακών μονάδων αυτής ως έπεται: α)Τμήμα Πολιτικής Σχεδιασέως, εις ο υπάγονται: αα)Η κατάρτισις και η τήρησις, κατά τα εκάστοτε ισχύοντα περί Πολιτικής Σχεδιάσεως Εκτάκτου Ανάγκης, σχεδίων οργανώσεως, κινητοποιήσεως και δράσεως εν πολέμω και εκτάκτω ανάγκη εν ειρήνη των πολιτικών δυνάμεων αρμοδιότητος του Υπουργείου Γεωργίας. ββ)Η κοινοποίησις των κατά την περίπτ. αα σχεδίων εις τας Νομαρχίας, ίνα βάσει τούτων καταρτισθούν τα τοπικά σχέδια. γγ)Η σχολίασις, ο έλεγχος και η έγκρισις των τοπικών σχεδίων των Νομαρχιών επί των αναφερομένων εν αυτοίς θεμάτων αρμοδιότητος του Υπουργείου Γεωργίας. δδ)Η σχολίασις των σχεδίων ετέρων Υπουργείων, εις τα οποία αναφέρεται το Υπουργείον Γεωργίας ως συνεργαζόμενον. εε)Η υποβολή αρμοδίως εκθέσεων επί της προόδου της Πολιτικής Σχεδιάσεως Εκτάκτου Ανάγκης και των ληπτέων μέτρων περαιτέρω προωθήσεως αυτή. ςς)Ο συντονισμός από του καιρού της ειρήνης απασών των ενεργειών των Υπηρεσιών αρμοδιότητος του Υπουργείου Γεωργίας και των υπ’ αυτού εποπτευομένων Πολιτικών Δυνάμεων δια την Πολιτικήν Σχεδίασιν Εκτάκτου Ανάγκης. ζζ)Ο συντονισμός επί των θεμάτων της Ανωτέρας Επιτροπής Πολιτικής Σχεδιάσεως Εκτάκτου Ανάγκης του ΝΑΤΟ και των Επιτροπών αυτής, εις τον τομέα δράσεως του Υπουργείου Γεωργίας. ηη)Ο χειρισμός παντός γενικού ή ειδικού θέματος απτομένου αμέσως ή εμμέσως της διεξαγωγής της σχεδιάσεως. β)Τμήμα Πολιτικής Κινητοποιήσεως και Πολιτικής Αμύνης, εις ο υπάγονται: αα)Η κατά την ισχύουσαν νομοθεσίαν και λοιπήν κανονιστικήν ρύθμισην οργάνωσης, καθοδήγησις και κινητοποίησις των πολιτικών δυνάμεων αρμοδιότητος του Υπουργείου Γεωργίας προς αντιμετώπισιν πάσης φύσεως εχθρικών προσβολών και καταστροφών. ββ)Η εφαρμογή και η υλοποίησις των σχεδίων του Υπουργείου Γεωργίας και των εις τούτο ανατιθεμένων αποστολών υποστηρίξεως σχεδίων ετέρων Υπουργείων. (Μετά την σελ. 32,212) Σελ. 32,213 Τεύχος 671-Σελ.41 Οργανισμός Υπουργείου Γεωργίας 16.Α.α.125-126 γγ)Η προπαρασκευή και η συμμετοχή του Υπουργείου Γεωργίας εις εκτελουμένας εκάστοτε πάσης φύσεως ασκήσεις Πολιτικής Σχεδιάσεως Εκτάκτου Ανάγκης. δδ)Η κίνησις της διαδικασίας προς εξασφάλισιν των μέσων υποστηρίξεως των σκοπών της Πολιτικής Σχεδιάσεως Εκτάκτου Ανάγκης εις τον τομέα δράσεως του Υπουργείου Γεωργίας, η ιδία εις ό,τι αφορά την χορήγησιν αναστολών κατατάξεως εις εφέδρους εν επιστρατεύσει, την εκχώρησιν απαραιτήτων δια την ζωήν του Έθνους ή την Εθνικής Άμυναν εν πολέμω και εκτάκτω ανάγκη εν ειρήνη βιομηχανιών, οργανισμών και επιχειρήσεων πάσης φύσεως, δημοσίων και ιδιωτικών, την πολιτικήν επιστράτευσιν, την δέσμευσιν και την επίταξιν αναγκαιούντων προς τούτο εφοδίων και μέσων. εε)Η μέριμνα της εκπαιδεύσεως και καταρτίσεως εν γένει των υπαλλήλων και του προσωπικού των Πολιτικών Δυνάμεων αρμοδιότητος του Υπουργείου Γεωργίας επί θεμάτων Πολιτικής Σχεδιάσεως Εκτάκτου Ανάγκης. ςς)Ο χειρισμός των θεμάτων των υπό των κανονισμών Ασφαλείας Διαβαθμισμένου Υλικού Εθνικού και ΝΑΤΟ, έργων υποδομής Εθνικών και ΝΑΤΟ και ασφαλείας βιομηχανικών επιχειρήσεων αναφερομένων εις τας Πολιτικάς Δυνάμεις αρμοδιότητος του Υπουργείου Γεωργίας. ζζ)Η εξασφάλισις των αναγκαιούντων μέσων, υλικών, εφοδίων και πιστώσεων προς υποστήριξιν των σχεδίων Πολιτικής Σχεδιάσεως Εκτάκτου Ανάγκης του Υπουργείου Γεωργίας. ηη)Η συγκέντρωσις και η τήρησις στατιστικών στοιχείων επί του υπό του Υπουργείου Γεωργίας ελεγχομένου δυναμικού, ανθρωπίνου και οικονομικού, και η διενέργεια των εκάστοτε διατασσομένων απογραφών, ως εν τω άρθρ. 13 παρ. 7 του Ν.Δ. 17/1974 διαλαμβάνεται. γ)Τμήμα Εκτάκτων Αναγκών εν Ειρήνη και Πολέμω, εις ο υπάγονται: αα)Η εφαρμογή και υλοποίησις των εκ του Ν.Δ. 857/1971 «περί αντιμετωπίσεως των εν ειρήνη εκτάκτων αναγκών τη Χώρας» και του Β.Δ. 356/1971 «περί εκτελέσεως του άρθρ. 5 του Ν.Δ. 857/1971» απορρεουσών ενεργειών. ββ)Η παρακολούθησις των ζημιών εκ θεομηνιών και δυσμενών καιρικών συνθηκών προκαλουμένων εις την εν γένει γεωργοκτηνοτροφικήν παραγωγήν, φυτικόν, ζωϊκόν και έγγειον κεφάλαιον, ως και εις τας εγγείους βελτιώσεις, η μελέτη και η αξιολόγησις τούτων και η εισήγησις αρμοδίως επί των ληπτέων κατά περίπτωσιν κυβερνητικών μέτρων προς ενίσχυσιν των εκάστοτε πληττομένων παραγωγών δια την ανόρθωσιν της οικονομίας των και την συνέχισιν της παραγωγικής των δραστηριότητος. Σελ. 32,214 Τεύχος 671-Σελ.42 γγ)Ο συντονισμός των, υπό των επί μέρους υπηρεσιών του Υπουργείου Γεωργίας και των ελεγχομένων υπ’ αυτού Πολιτικών Δυνάμεων, λαμβανομένων ειδικών μέτρων προς πρόληψιν ή μετριασμόν των δυσμενών εκ θεομηνιών και λοιπών αιτίων προκαλουμένων επιπτώσεων επί της εν γένει γεωργοκτηνοτροφικής παραγωγής της Χώρας. δ)Γραφείον Γραμματείας, εις ο υπάγεται: αα)Η διακίνησις της αλληλογραφίας της Δ/νσεως Πολιτικής Σχεδιάσεως Εκτάκτου Ανάγκης από της πρωτοκολλήσεως μέχρι και της διεκπεραιώσεως και αρχειοθετήσεως αυτής, ως και η τήρησις του Αρχείου κατά τα ισχύοντα εκ του Κανονισμού Αλληλογραφίας Δημοσίων Υπηρεσιών και του Ειδικού Κανονισμού Ασφαλείας Διαβαθμισμένου Υλικού. ββ)Η δακτυλογράφησις της εν λόγω αλληλογραφίας και η διενέργεια πάσης μεταφραστικής εργασίας επ’ αυτής. Επάνδρωσις Άρθρ.2.-1.Προς επάνδρωσιν της Δ/νσεως ΠΣΕΑ επιφυλασσομένων των διατάξεων του άρθρ. 3, τοποθετούνται παρ’ αυτή οργανικώς, δι’ αποφάσεως του Υπουργού Γεωργίας, μόνιμοι υπάλληλοι του Υπουργείου διακρινόμενοι κατά Κλάδους και βαθμούς ως έπεται: Α.12 υπάλληλοι Κλάδων ΑΤ εξ ων: α)Εις υπάλληλος επί βαθμοίς 3ω-2ω. β)3 υπάλληλοι επί βαθμοίς 5ω-2ω. γ)8 υπάλληλοι επί βαθμοίς 6ω-4ω. Β.Εξ υπάλληλοι Κλάδων ΜΕ εξ ων: α)3 υπάλληλοι Κλάδου ΜΕ3 Διοικητικού επί βαθμοίς 8ω4ω. β)Εις υπάλληλος Κλάδου ΜΕ6 Μεταφραστών επί βαθμοίς 8ω-4ω. γ)Εις υπάλληλος Κλάδου ΜΕ9 Δακτυλογράφων επί βαθμοίς 10ω-4ω. δ)Εις υπάλληλος Κλάδου ΣΕ1 Κλητήρων επί βαθμοίς 12ω-7ω. 2.Ως προϊστάμενοι τοποθετούνται: α)Της Δ/νσεως ΠΣΕΑ και των Τμημάτων αυτής υπάλληλοι των Κλάδων ΑΤ επί βαθμοίς 3ω-2ω και 5ω-2ω αντιστοίχως. β)Των Γραφείων των Τμημάτων της Δ/νσεως ΠΣΕΑ τοποθετούνται υπάλληλοι Κλάδων ΑΤ επί βαθμοίς 6ω-4ω, εξαιρέσει του Γραφείου Γραμματείας ούτινος προΐσταται υπάλληλος Κλάδου ΜΕ3 Διοικητικού επί βαθμοίς 6ω-4ω. 16.Α.α.126 Οργανισμός Υπουργείου Γεωργίας 3.α)Τον Προϊστάμενον της Δ/νσεως ελλείποντα, απόντα ή κωλυόμενον αναπληροί ο κατά βαθμόν ανώτερος, ή επί ισοβάθμων ο αρχαιότερος των Προϊσταμένων των Τμημάτων. β)Τον Προϊστάμενον Τμήματος και του Γραφείου Γραμματείας, ελλείποντα, απόντα ή κωλυόμενον αναπληροί ο κατά βαθμόν ανώτερος και επί ισοβάθμων ο αρχαιότερος υπάλληλος του αυτού Τμήματος και Γραφείου. 4.Κατά την έναρξιν της ισχύος του παρόντος το, εις την Διεύθυνσιν Πολιτικής Σχεδιάσεως Εκτάκτου Ανάγκης του Υπουργείου Γεωργίας, υπηρετούν προσωπικόν τοποθετείται δι’ αποφάσεως του Υπουργού εις αντιστοίχους θέσεις της κατα τας διατάξεις του παρόντος οργανουμένης Διευθύνσεως, εφ’ όσον κατά περίπτωσιν κέκτηται τα προς τούτο προβλεπόμενα γενικά και ειδικά προσόντα. Ειδικά προσόντα Προσωπικού Άρθρ.3.-Το κατά τας διατάξεις του άρθρ. 2 τοποθετούμενον προσωπικόν δέον να κέκτηται τα κάτωθι ειδικά προσόντα: 1.Ο Προϊστάμενος της Διευθύνσεως κατά προτίμησιν δέον να τυγχάνη απόφοιτος της Σχολής Εθνικής Αμύνης και να διαθέτη ειδικήν εκπαίδευσιν και πείραν επί θεμάτων Πολιτικής Σχεδιάσεως Εκτάκτου Ανάγκης. 2.Οι Προϊστάμενοι των Τμημάτων και του Γραφείου Γραμματείας απαραιτήτως δέον να διαθέτουν τριετή τουλάχιστον προϋπηρεσίαν παρά τη Δ/νσει Πολιτικής Σχεδιάσεως Εκτάκτου Ανάγκης του Υπουργείου Γεωργίας. 3.Επί πλέον το προσωπικόν της Δ/νσεως Πολιτικής Σχεδιάσεως Εκτάκτου Ανάγκης δέον απαραιτήτως να διαθέτη και εξουσιοδότησιν ασφαλείας αντίστοιχον προς την διαβάθμισιν του υλικού, όπερ, ως εκ της θέσεώς του, αναγκαίοι να χειρίζεται. Εξειδίκευσις Άρθρ.4.-Το κατά τα ανωτέρω προσωπικόν εξειδικεύεται περαιτέρω επί θεμάτων Πολιτικής Σχεδιάσεως Εκτάκτου Ανάγκης, δι’ ειδικών εκπαιδεύσεων, εν τω πλαισίω των εφαρμοζομένων προγραμμάτων επιμορφώσεως των Δημοσίων Υπαλλήλων. Καταργούμεναι διατάξεις Άρθρ.5.-Από της δημοσιεύσεως του παρόντος καταργούνται αι διατάξεις του Β.Δ. 368/1969 «περί οργανώσεως και λειτουργίας της Διευθύνσεως Πολιτικής Σχεδιάσεως Εκτάκτου Ανάγκης του Υπουργείου Γεωργίας», ως και αι τοιαύται του άρθρ. 33 της υπ’ αριθ. 4142/24.1.73 αποφάσεως «περί αναδιοργανώσεως του Υπουργείου Εθνικής Οικονομίας», αι αναφερόμεναι εις την σύστασιν Τμήματος ΠΣΕΑ Υπηρεσιών Γεωργίας. Εις τον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος.